Cuneiform Tablet Kt v/k 46 (AKT 3 53)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
a-šùr-UTU-ši pí-lá-aḫ-a-šùr iṣ-ba-at-ma um-ma a-šùr-UTU-ši-ma a-na pí-lá-aḫ-a-šùr-ma KÙ.BABBAR ša ḫa-bu-lá-tí-ni dí-nam um-ma pí-lá-aḫ-a-šùr-ma a-na 5 u₄-me-e KÙ.BABBAR la-mu-ur-ma lá-dí-na-kum um-ma a-šùr-UTU-ši-ma a-na 5 u₄-me-e ú-qá-a-kà šu-ma ba-lúm ša-a-li-a GÁN-lúm ta-ta-lá-ak a-na KÙ.BABBAR ša ṭup-pí-kà ḫa-ar-mì-im ša ḫa-bu-lá-tí-ni ša ku-nu-ki-kà ma-lá KÙ.BABBAR ù a-na 0.5 ma-na KÙ.BABBAR bé-ú-lá-tí-kà ma-la KÙ.BABBAR-pí-a ba-lúm dí-nim ba-lúm a-wa-tim ta-ša-qá-lam um-ma pí-lá-aḫ-a-šùr-ma la-áš-qú-lá-kum a-na a-wa-tim a-ni-a-tim ša ni-iš a-lim{ki} a-šùr-UTU-ši uz-na-tí-ni il₅-pu-ut kà-ru-um i-dí-ni-a-tí-ma ṭup-pá-am ni-dí-in IGI ḫa-ba-tim DUMU a-lá-bi-im IGI qar-wi-a DUMU e-lá-lí